cyanic-selkie/wikianc huggingface dataset:
১৯৬৮–৬৯ বুন্দেসলিগা
নুর্নবার্গ বুন্দেসলিগার পূর্ববর্তী আসরের চ্যাম্পিয়ন, যারা ১৯৬৭–৬৮ মৌসুমে ৪৭ পয়েন্ট অর্জন করে এই প্রতিযোগিতার ইতিহাসে ১ম বারের মতো শিরোপা জয়লাভ করেছিল।
এই মৌসুমে ৪৬ পয়েন্ট অর্জন করে বায়ার্ন মিউনিখ ১ম বারের মতো বুন্দেসলিগা এবং ২য় বারের মতো জার্মান শিরোপা জয়লাভ করেছিল। বায়ার্ন মিউনিখের জার্মান আক্রমণভাগের খেলোয়াড় গের্ড মুলার ৩০ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
আফগানিস্তান জাতীয় মহিলা ক্রিকেট দল
আফগানিস্তান জাতীয় মহিলা ক্রিকেট দল ছিল সেই দল যা আন্তর্জাতিক মহিলা ক্রিকেট ম্যাচে আফগানিস্তান দেশের প্রতিনিধিত্ব করে।
১৯৬৮–৬৯ বুন্দেসলিগা
প্রতিযোগিতার ধরন
প্রতিটি ক্লাব একে অপরের বিরুদ্ধে দুটি করে ম্যাচ খেলেছিল, একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো একটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক দল সমান পয়েন্ট অর্জন করে থাকে, তবে পয়েন্ট তালিকায় তাদের অবস্থান গড় গোল দ্বারা নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুটি ক্লাব তাদের নিজ নিজ আঞ্চলিক লিগে অবনমিত হয়েছিল।
আফগানিস্তান জাতীয় মহিলা ক্রিকেট দল
২০১০-২০১৪
দলটি প্রথম ২০১০ সালে গঠিত হয়েছিল, কিন্তু ২০১৪ সালে ভেঙে দেওয়া হয়েছিল। যদিও দলটি আইসিসি প্রতিযোগিতায় কখনো প্রতিনিধিত্বমূলক ক্রিকেট খেলেনি, তবে কুয়েতে ২০১১ এসিসি মহিলা টুয়েন্টি২০ তে অংশ নেওয়ার কথা ছিল, যা ১৭-২৫ ফেব্রুয়ারি পর্যন্ত চলেছিল। আফগানিস্তানে খেলাধুলায় মহিলাদের অংশগ্রহণের বিরোধিতা করার কারণে দলটি কুয়েত ভ্রমণের আগে টুর্নামেন্ট থেকে সরে যেতে বাধ্য হয়।
১৯৬৮–৬৯ বুন্দেসলিগা
দল
১৯৬৭–৬৮ মৌসুম শেষে বরুসিয়া নয়কির্খেন এবং কার্লস্রুহার মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে হের্টা এবং কিকার্স অফেনবাখ বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
আফগানিস্তান জাতীয় মহিলা ক্রিকেট দল
২০১০-২০১৪
২০১২ সালে, দলটি তাজিকিস্তানের দুশান্বেতে ৬টি টিম টুর্নামেন্টে অংশগ্রহণ করে এবং চারটি ম্যাচ জিতে এবং একটি টাই করে চ্যাম্পিয়ন হয়।
২০২০-আগস্ট ২০২১
২০২০ সালের নভেম্বরে আফগানিস্তান ক্রিকেট বোর্ড পঁচিশ জন খেলোয়াড়কে কেন্দ্রীয় চুক্তি প্রদান করে, আইসিসি টুর্নামেন্টে অংশ নেওয়ার জন্য জাতীয় দল গঠনের লক্ষ্যে। ২০২০ সালের অক্টোবরে এসিবি প্রতিভা পুল থেকে নির্বাচিত খেলোয়াড়দের জন্য অলকোজাই কাবুল আন্তর্জাতিক ক্রিকেট গ্রাউন্ডে দক্ষতা ও ফিটনেস শিবিরের পাশাপাশি জাতীয় দলের ট্রায়াল ক্যাম্পের আয়োজন করে।
২০২১ সালের এপ্রিল মাসে আইসিসি সকল পূর্ণ সদস্য মহিলা দলকে স্থায়ী টেস্ট ও একদিনের আন্তর্জাতিক (ওয়ানডে) মর্যাদা প্রদান করে।
আগস্ট ২০২১ -বর্তমান
আফগানিস্তানের নারী ক্রিকেটারদের নিরাপত্তা এবং আফগানিস্তানে নারী ক্রিকেটের বিকাশ নিয়ে উদ্বেগ উত্থাপিত হয়েছিল ২০২১ সালের তালেবান আক্রমণ এবং ১৫ আগস্ট ২০২১ কাবুলের পতনের পর।
৩১ আগস্ট ২০২১ পর্যন্ত আফগান মহিলা ক্রিকেট দলের তিনজন রোয়া সামিম ও তার দুই বোন কানাডায় নির্বাসিত ছিলেন। সামিম বলেছিলেন যে আফগানিস্তানে অবশিষ্ট দলের সদস্যরা তালিবানদের ভয় পান। তিনি বলেন যে আন্তর্জাতিক ক্রিকেট কাউন্সিল (আইসিসি) আফগানিস্তান থেকে সরিয়ে নিতে চাওয়া দলের সদস্যদের কাছ থেকে সাহায্যের আহ্বান জানিয়ে ইমেইলের জবাব দিতে ব্যর্থ হয়েছে এবং আফগান ক্রিকেট বোর্ড (এসিবি) "অপেক্ষা করুন" বলা ছাড়া কোন সাহায্য দেয়নি। আইসিসি বলেছে যে তারা সাহায্য চেয়ে ইমেল পাওয়ার বিষয়ে অবগত নয় এবং তারা পরিস্থিতি নিবিড়ভাবে পর্যবেক্ষণ করছে। দ্য গার্ডিয়ান-এর মতে, একতরফা ভাবে কাজ করা এড়াতে আইসিসি এসিবির সাথে যোগাযোগ রাখছিল। এসিবির একজন মুখপাত্র বলেছেন যে তালেবানরা পুরুষদের ক্রিকেট অব্যাহত রাখার সমর্থন করছে বলে মনে হচ্ছে।
কাবুলের পতনের পর দলের একজন সদস্যকে তালেবানরা হুমকি দিয়েছিল "যদি [আবার] ক্রিকেট খেলার চেষ্টা করে"। দলের আরেক সদস্য, বলেন, আইসিসি "নারী ক্রিকেট দলকে কখনো সাহায্য করে না, দলকে" সর্বদা হতাশ করে এবং শুধুমাত্র মহিলা দলের সাথে সরাসরি যোগাযোগ না করে কেবল এসিবি-র সঙ্গে যোগাযোগ করে। দলের বেশ কয়েকজন সদস্য মহিলা দলকে পুনর্গঠনের জন্য তাদের প্রত্যাশা এবং আশা প্রকাশ করেছেন।
এসিবি-র প্রধান নির্বাহী কর্মকর্তা হামিদ শিনওয়ারি ২০২১ সালের সেপ্টেম্বরের শুরুতে বলেছিলেন যে তিনি আশা করেছিলেন আফগান মহিলা ক্রিকেট দলকে "বন্ধ করা হবে"। তালেবান আরও বলেছে যে আফগান মহিলাদের খেলাধুলায় বাধা দেওয়া হবে।
চাম থিউ জেলা
চাম থিউ হল ভিয়েতনামের উত্তর মধ্য উপকূল অঞ্চলের থান হোয়া প্রদেশের একটি জেলা।
২০০৩ সালের শুমারি হিসাবে জেলার জনসংখ্যা ১১০৮১৫ জন। জেলাটি ৪৩০ কিমি 2 এলাকা জুড়ে। জেলার রাজধানী চাম থিউ এ অবস্থিত।
এ কে এম আমিনুল হক স্বপন
এ কে এম আমিনুল হক স্বপন বাংলাদেশ সেনাবাহিনীর একজন মেজর জেনারেল। তিনি বাংলাদেশ আনসার ও গ্রাম প্রতিরক্ষা বাহিনীর মহাপরিচালক হিসেবে দায়িত্ব পালন করছেন। এর আগে তিনি জাতীয় প্রতিরক্ষা কলেজে সিনিয়র ডিরেক্টরিং স্টাফ, আর্মি হেডকোয়ার্টার্স অধিদপ্তরের আইটি ডিরেক্টর ও ট্রাস্ট ব্যাংক লিমিটেডের পরিচালনা পর্ষদের সদস্য হিসেবে দায়িত্ব পালন করেন।
প্রাথমিক জীবন
এ কে এম আমিনুল হক স্বপন শরীয়তপুর জেলার ভেদরগঞ্জ উপজেলার সখিপুর থানার চর গোপালপুর ইউনিয়নের মালতকান্দি গ্রামে জন্মগ্রহণ করেন। তার পিতার নাম আবুল হাসেম মিয়া ও মাতার নাম আশ্রাফুন নেছা। তিনি ২২ ডিসেম্বর ১৯৮৯ সালে ২১তম বাংলাদেশ মিলিটারি একাডেমি (বিএমএ) দীর্ঘ কোর্সের মাধ্যমে বাংলাদেশ সেনাবাহিনীতে কমিশন লাভ করেন। তিনি চট্টগ্রাম বিশ্ববিদ্যালয় এবং বাংলাদেশ প্রকৌশল ও প্রযুক্তি বিশ্ববিদ্যালয় থেকে স্নাতক সম্পন্ন করেন। তিনি বাংলাদেশ জাতীয় বিশ্ববিদ্যালয় এবং বাংলাদেশ ইউনিভার্সিটি অফ প্রফেশনালস থেকে প্রতিরক্ষা স্টাডিজে স্নাতকোত্তর এবং নিরাপত্তা বিষয়ে আরেকটি স্নাতকোত্তর সম্পন্ন করেন ।
তার বড়ভাই উপমন্ত্রী শরীয়তপুর-২ আসনের সংসদ সদস্য ও উপমন্ত্রী। তার ছোটো ভাই আশ্রাফুল হক সিয়াম জাতীয় হৃদরোগ ইন্সটিটিউট কার্ডিয়াক বিভাগের সহযোগী অধ্যাপক। তার স্ত্রী শিমুল আমিন। এই দম্পতির দুই মেয়ে ও এক ছেলে।
কর্মজীবন
এ কে এম আমিনুল হক স্বপন জাতীয় প্রতিরক্ষা কলেজে সিনিয়র ডিরেক্টরিং স্টাফ, আর্মি হেডকোয়ার্টার্স অধিদপ্তরের আইটি ডিরেক্টর ও ট্রাস্ট ব্যাংক লিমিটেডের পরিচালনা পর্ষদের সদস্য হিসেবে দায়িত্ব পালন করেন। তিনি ২২ ডিসেম্বর ২০২১ সালে ব্রিগেডিয়ার জেনারেল থেকে বাংলাদেশ সেনাবাহিনীর মেজর জেনারেল পদোন্নতি পান। তিনি ২০২৩ সালের জানুয়ারিতে বাংলাদেশ আনসার ও গ্রাম প্রতিরক্ষা বাহিনীর মহাপরিচালক নিযুক্ত হন।
রাজ অর্জুন
রাজ অর্জুন হচ্ছেন একজন ভারতীয় অভিনেতা। তিনি সিক্রেট সুপারস্টার রাওডি র‍াঠোর, রইস ও শাবরির মতো চলচ্চিত্রে তার ভূমিকার জন্য পরিচিত। সিক্রেট সুপারস্টার চলচ্চিত্রে তার ভূমিকার জন্য তিনি শ্রেষ্ঠ খল অভিনেতা বিভাগে জি সিনে পুরস্কার অর্জন করেন। তার মেয়ে সারা অর্জুন হচ্ছেন একজন ভারতীয় শিশু অভিনেত্রী।
টিম মুলার
টিম মুলার (জন্ম: ৪ আগস্ট ১৯৯৬) হলেন একজন জার্মান-অস্ট্রীয় ফুটবল খেলোয়াড়, যিনি বর্তমানে টিএসভি শট মাইনৎসের হয়ে একজন মধ্যমাঠের খেলোয়াড় হিসেবে খেলেন।
আঙ্গারপাড়া ইউনিয়ন
আঙ্গারপাড়া ইউনিয়ন বাংলাদেশের রংপুর বিভাগের দিনাজপুর জেলার খানসামা উপজেলার অন্তর্গত একটি ইউনিয়ন পরিষদ। এটি ৭২.১৬ কিমি২ (২৭.৮৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৩৮৩ জন। ইউনিয়নটিতে মোট গ্রামের সংখ্যা ৬টি ও মৌজার সংখ্যা ৬টি।
গ্রামসমূহ
১। সুবর্নখুলী
২। আঙ্গারপাড়া
৩। পাকেরহাট
৪। আরজীযুগীরঘোপা
৫। ছাতিয়ানগড়
৬। আলকডিহি
সফটওয়্যার নির্মাণ
সাধারণ দৃষ্টিভঙ্গিতে ব্যবসা, বেসরকারী চাকরি ও সরকারী চাকরি যেমন এক একটি পেশা ঠিক তেমনভাবে সফটওয়্যার নির্মাণ একটি পেশা। একজন সফটওয়্যার নির্মাতা সফটওয়্যার নির্মাণ করে অর্থ উপার্জন করে থাকে।
সফটওয়্যার প্রকৌশলের দৃষ্টিকোণ থেকে সফটওয়্যার নির্মাণ সফটওয়্যার প্রকৌশলের একটি গুরুত্বপূর্ণ ধাপ, যে ধাপে সফটওয়্যারের সকল নকশা ও পরিকল্পনাকে সফটওয়্যার নির্মাণ প্রক্রিয়ার মাধ্যমে বাস্তবে রূপ দেওয়া হয়।
লুইস ওপেন্দা
ইকোমা লুইস ওপেন্দা (Loïs Openda; জন্ম: ১৬ ফেব্রুয়ারি ২০০০; লুইস ওপেন্দা নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ফরাসি ক্লাব লঁস এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।
২০১৫ সালে, ওপেন্দা বেলজিয়াম অনূর্ধ্ব-১৬ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৮ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২২ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৯ ম্যাচে ২টি গোল করেছেন।
প্রারম্ভিক জীবন
ইকোমা লুইস ওপেন্দা ২০০০ সালের ১৬ই ফেব্রুয়ারি তারিখে বেলজিয়ামের লিয়েজে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ওপেন্দা বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৫ সালে বেলজিয়াম অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের বেলজিয়াম অনূর্ধ্ব-২১ দলে স্থান পেয়েছেন।
২০২২ সালের ৮ই জুন তারিখে, ২২ বছর, ৩ মাস ও ২৩ দিন বয়সে, ডান পায়ে ফুটবল খেলায় পারদর্শী ওপেন্দা পোল্যান্ডের বিরুদ্ধে অনুষ্ঠিত ২০২২–২৩ উয়েফা নেশন্স লিগের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৫তম মিনিটে আক্রমণভাগের খেলোয়াড় মিশি বাতশুয়ায়ির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৯ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি বেলজিয়াম ৬–১ গোলের ব্যবধানে জয়লাভ করেছিল।
রিখাব্দেও
জনসংখ্যার উপাত্ত
ভারতের ২০০১ সালের আদমশুমারি অনুসারে রিখাব্দেও শহরের জনসংখ্যা হল ৮০২৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে রিখাব্দেও এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
সর্বভারতীয় প্রগতিশীল মহিলা সমিতি
সারা ভারত প্রগতিশীল মহিলা সমিতি (আইপোয়া) হলো ভারতের অন্যতম বৃহত্তম বামপন্থী নারী সংগঠন যা নারীদের সমানাধিকার ও অধিকার নিয়ে লড়াই করে। এই সংগঠনটির ভারতের ২১ টি রাজ্যে কমবেশি অস্তিত্ব আছে। ১৯৯১ সালে সিপিআইএম‌এল পার্টির মহিলা গণসংগঠন হিসেবে আইপোয়া নতুন দিল্লীতে প্রতিষ্ঠা লাভ করে।
ধারকত্ব
ধারকত্ব হল কোন নির্দিষ্ট বিভব পার্থক্যে সঞ্চিত তড়িৎ আধানের পরিমাপ। তড়িৎ আধান সঞ্চয়ের জন্য দুই পাত বিশিষ্ট ধারক সর্বাধিক প্রচলিত। যদি ধারকের পাতদ্বয়ে আধানের পরিমাণ যথাক্রমে +Q ও -Q এবং পাতদ্বয়ের বিভব পার্থক্য V হয়, তবে ধারকত্ব
ধারকত্বের এসআই একক হল ফ্যারাড। ১ ফ্যারাড = ১ কুলম্ব প্রতি ভোল্ট।
ধারকত্বের মাত্রাঃ
M^-1 L^-2 A^2 T^4
কোন ধারকের ধারকত্বের রাশিমালা :
C=4π€0R      (এখানে R= ধারকের ব্যাসার্ধ এবং 4π€0= 1/9×10⁹)
শক্তি
ধারক চার্জ করতে কৃতকাজ ধারকে সঞ্চিত শক্তির সমান। ধারক চার্জ করার অর্থ হল ধারকের দুই পাতের মধ্যে বিভব পার্থক্য সৃষ্টি করা। ধরা যাক C ধারকত্ববিশিষ্ট কোন ধারকের দুই পাতে যথাক্রমে +q ও -q আধান সঞ্চিত আছে। V = q/C বিভব পার্থক্যে অতিক্ষুদ্র আধান \mathrm{d}q ধারকের এক পাত হতে অপর পাতে নিতে কৃতকাজ \mathrm{d}W:
যেখানে,
উপরিউক্ত সমীকরণটি যোগজীকরণের মাধ্যমে ধারকে সঞ্চিত শক্তি নির্ণয় করা যায়। প্রাথমিক অবস্থায় ধারকের পাতদ্বয় আধানহীন (q=০)। এক পাত হতে আরেক পাতে আধান নিয়ে পাতদ্বয়কে যথাক্রমে +Q and -Q আধানে আধায়িত করতে কৃতকাজ W:
কুলম্বের সূত্র
কুতুব মিনার
কুতুব মিনার ( ক্বুতুব্‌ মিনার্‌ বা ক্বুতাব্‌ মিনার্‌) ভারতের নতুন দিল্লিতে অবস্থিত একটি স্তম্ভ বা মিনার, যা বিশ্বের সর্বোচ্চ ইটনির্মিত মিনার। এটি কুতুব কমপ্লেক্সের মধ্যে অবস্থিত। ভারতের প্রথম মুসলমান শাসক কুতুবুদ্দিন আইবেকের আদেশে ১১৯৩ খ্রিষ্টাব্দে কুতুব মিনারের নির্মাণকাজ শুরু হয় তবে ১৩৮৬ খ্রিষ্টাব্দে মিনারের উপরের তলাগুলোর কাজ সম্পূর্ণ করেন ফিরোজ শাহ তুঘলক। কুতুব মিনার ভারতীয়-মুসলিম স্থাপত্যকীর্তির গুরুত্বপূর্ণ এবং অন্যতম প্রাচীন নিদর্শন।
এর আশে-পাশে আরও বেশ কিছু প্রাচীন এবং মধ্যযুগীয় স্থাপনা ও ধ্বংসাবশেষ রয়েছে, যা একত্রে কুতুব মিনার কমপ্লেক্স হিসেবে পরিচিত। এই কমপ্লেক্সটি ইউনেস্কো কর্তৃক বিশ্ব ঐতিহ্য স্থান হিসেবে তালিকাবদ্ধ হয়েছে এবং এটি দিল্লির অন্যতম জনপ্রিয় পর্যটনকেন্দ্র। এটি ২০০৬ সালে সর্বোচ্চ পরিদর্শিত সৌধ, পর্যটকের সংখ্যা ছিল ৩৮.৯৫ লাখ যা তাজমহলের চেয়েও বেশি, যেখানে তাজমহলের পর্যটন সংখ্যা ছিল ২৫.৪ লাখ। প্রখ্যাত সুফি কুতুবউদ্দিন বখতিয়ার কাকীর নামানুসারে এর নামকরণ করা হয়।
ঘুরিদের অবদান
কুতুব মিনার নির্মাণের পরিকল্পনা ও অর্থায়ন করা হয়েছিল ঘুরিদের দ্বারা, যারা ভারতে চলে আসেন এবং তাদের সাথে ইসলাম ধর্মের অনুসারী ছিলেন। ঘুরিদের, ঐতিহাসিকভাবে শানসাবানী নামে পরিচিত, ছিল তাজিক বংশোদ্ভূত একটি গোষ্ঠী যা বর্তমান পশ্চিম আফগানিস্তানের পাহাড়ী অঞ্চল ঘোর প্রদেশ থেকে আগত। একাদশ শতাব্দীর শেষ থেকে দ্বাদশ শতাব্দীর প্রথম দিকে, এই যাযাবর গোষ্ঠীর বিভিন্ন সম্প্রদায় একত্রিত হয়, যারা যাযাবর সংস্কৃতি হারিয়ে ফেলে। এ সময় তারা ইসলাম ধর্ম গ্রহণ করে।
কুতুব মিনারটি ধিল্লিকার দূর্গের কিলা রাই পিথোরার ধ্বংসাবশেষের উপর নির্মিত হয়েছিল। কুতুব মিনার শুরু হয়েছিল কুওয়াত-উল-ইসলাম মসজিদের পরে, যেটি ১১৯২ সালের দিকে দিল্লী সালতানাত-এর প্রথম সালতানাত মামলুক সালতানাত-এর প্রথম শাসক কুতুবুদ্দিন আইবেক দ্বারা নির্মাণকার্য শুরু হয়।
সাধারণত মনে করা হয় যে টাওয়ারটির নামকরণ করা হয়েছে কুতুবুদ্দিন আইবকের নামে, যিনি এটি শুরু করেছিলেন। এটাও সম্ভব যে এটি কুতুবউদ্দিন বখতিয়ার কাকী র নামে নামকরণ করা হয়েছে, যিনি ১৩ শতকের একজন সুফি সাধক, কারণ শামসুদ্দিন ইলতুৎমিশ তাঁর ভক্ত ছিলেন।
এটি ক্লোস্টার দ্বারা ঘেরা একটি আয়তক্ষেত্রাকার প্রাঙ্গণ নিয়ে গঠিত, ২৭টি জৈন ও হিন্দু মন্দিরের খোদাই করা স্তম্ভ এবং স্থাপত্যে নির্মিত, যা কুতুব-উদ-দিন আইবক প্রধান পূর্ব প্রবেশদ্বারের শিলালিপিতে লিপিবদ্ধ করেছিলেন। পরবর্তীতে, একটি উঁচু খিলানযুক্ত পর্দা তৈরি করা হয় এবং তৃতীয় মামুলুক সুলতান শামসুদ্দিন ইলতুতমিশ (খ্রিস্টাব্দ ১২১০-৩৫) এবং দ্বিতীয় খিলজি সুলতান আলাউদ্দিন খিলজি দ্বারা মসজিদটি বড় করা হয়। প্রাঙ্গণের লোহার স্তম্ভটিতে খ্রিস্টীয় চতুর্থ শতাব্দীর ব্রাহ্মী লিপিতে সংস্কৃতে একটি শিলালিপি রয়েছে, যে অনুসারে স্তম্ভটি চন্দ্র নামক এক পরাক্রমশালী রাজার স্মরণে বিষ্ণুপদ নামে পরিচিত পাহাড়ে বিষ্ণুধ্বজ (দেবতা বিষ্ণুর মান) হিসাবে স্থাপন করা হয়েছিল।
মসজিদ কমপ্লেক্সটি ভারতীয় উপমহাদেশে টিকে থাকা প্রাচীনতমগুলির মধ্যে একটি।
১৫০৫ সালে, একটি ভূমিকম্প দ্বারা কুতুব মিনার ক্ষতিগ্রস্ত হয়; এটি মেরামত করেছিলেন দ্বিতীয় লোদি সুলতান সিকান্দার লোদি ।
পরবর্তীতে, ১৮০৩ সালের ১ সেপ্টেম্বর একটি বড় ভূমিকম্পে পুনরায় মারাত্মক ক্ষতি হয়। ব্রিটিশ ভারতীয় সেনাবাহিনীর মেজর রবার্ট স্মিথ ১৮২৮ সালে টাওয়ারটি সংস্কার করেন এবং পঞ্চম তলায় একটি স্তম্ভযুক্ত কুপোলা স্থাপন করেন। ১৮৪৮ সালে ভারতের গভর্নর জেনারেল দ্য ভিসকাউন্ট হার্ডিঞ্জের নির্দেশে কুপোলাটি নামানো হয়। পরবর্তী সময়ে এটি কুতুব মিনারের পূর্বে স্থল স্তরে পুনঃস্থাপন করা হয়েছিল, যেখানে এটি অবশিষ্ট রয়েছে।
এটি ১৯৯৩ সালে ইউনেস্কো কর্তৃক বিশ্ব ঐতিহ্যবাহী স্থানের তালিকায় যুক্ত হয়।
পূর্বনির্মিত কিছু এজাতীয় মিনার ও কুতুব মিনারে তার প্রভাব
আফগানিস্থানে সম্প্রতি মেন্‌রোজ প্রদেশের ‘শাহ্ পোশ্’-এ খননকালে একটি মিনারের ধ্বংসাবশেষ আবিষ্কৃত হয়েছে। নবম অথবা দশম-শতাব্দীর প্রথম দিক একটি মসজিদের অনতিদূরে সেই মিনারটি নির্মিত হয়েছিল। সামানিদ্-ইটের তৈরি এই মিনারের শুধু পাদদেশটুকুই আবিষ্কৃত হয়েছে—কিন্তু তার প্ল্যান কুতুব মিনারের ছন্দে গড়া। একটি করে কোণ এবং একটি করে গোলাকৃতি (বাঁশী) পর-পর সাজানো, ঠিক যেমনটি দেখা যায় কুতুব মিনারে। বিশেষজ্ঞ শ্রী আর. সেনগুপ্তের মতে এই মিনারটি প্ল্যানিং-এ পূর্বযুগে নির্মিত সামানিদ্-বংশের বুখারার শাসক ইস্‌মাইল (৮৯২–৯০৭) নির্মিত একটি মিনারের ছাপ পড়েছে। সেটিও প্রথম নয়—তারও পূর্বে নির্মিত হয়েছিল আফগানিস্থানের প্রাচীনতম মস্‌জিদ একটি মিনার—স্থানীয় লোকেরা যার পরিচয় দিতে বলে বল্‌ক্-এর ‘নাও গাম্বাদ’ (Naw Gumbad—‘নয়া গম্বুজ’)।
কুতুব মিনারের সঙ্গে শাহ্-পোশ্ মিনারের কিছুটা সাদৃশ্য থাকলেও তার পরিকল্পনা যেন বেশি করে ছাপ ফেলেছে ‘জাম’-এ নির্মিত গিয়াসউদ্দিন ঘুরীর (১১৫৭–১২০২) অপর একটি মিনার। বাস্তবিকপক্ষে, ঘুরীরা অনেকগুলি বিজয় মিনার নির্মাণ করেছিলেন, আফগানিস্তানের বিভিন্ন অঞ্চলে। ঘোরী-বংশের অন্যতম নিয়ামক আলাউদ্‌দীন (১১৫১–১১৫৭) প্রসঙ্গে ঐতিহাসিক জুজ্জানী (Juzjani) লিখেছেন, পরাজিত গজনীর শাহ্-এর হাত থেকে শাসন-ক্ষমতা গ্রহণ করে নিষ্ঠুর আলাউদ্‌দীন রাজধানীকে ভস্মীভূত করে, এবং ‘জাহান-সুজ’ (জাহান: পৃথিবী; সুজ: দগ্ধকারী) খেতাব গ্রহণ করে একটি নতুন রাজধানীর করে—‘ফিরোজ কোহ’। সেখানে সে একাধিক মস্‌জিদ এবং মিনার বানায়। সবচেয়ে নৃশংস ও ন্যাক্কারজনক সংবাদ হল—ঐতিহাসিক জুজ্জানী বলেছেন—সম্রাটের অভিলাষ অনুসারে ঐ মস্‌জিদ ও মিনার গেঁথে তোলার সময় জল ব্যবহার করা হয়নি—মশল্লা প্রস্তুত করতে জলের পরিবর্তে ব্যবহার করা হয়েছিল পরাজিত বিধর্মী বন্দীদলের রক্ত!!
এখানেই ধারাবাহিকতায় ছেদ টানা যাচ্ছে না। ফার্গুসন-সাহেব বলেছেন, কুতুব মিনারের পূর্বযুগে গজনীতে দুটি মিনার গেঁথে তোলা হয়েছিল, যা ভারতে প্রবেশের পূর্বে কুতুবউদ্দিন আইবক নিঃসন্দেহে দেখেছেন। প্রথমটির নির্মাতা গজনীর মাহ্‌মুদ (৯৯৭ খ্রীষ্টাব্দ); অপরটি তাঁর পুত্র মাসুদ। মরুপ্রান্তরের মাঝখানে দণ্ডায়মান এ-দুটি নিঃসঙ্গ মিনারও কোনো মসজিদ বা ইমারতের অঙ্গ নয়;— যা মূলত স্বয়ংসম্পূর্ণ মিনার। প্রথমোক্ত মিনারটি ৪২.৭ মিটার (১৪০ ফুট) উঁচু। মিনারটি নীচের দিকে অষ্টভুজ—দুটি বর্গক্ষেত্র একে অপরের কর্ণের সমান্তরালে বসিয়ে বানানো এবং ঊর্ধ্বাংশ বৃত্তাকার।
কুতুব মিনারের সঙ্গে এই গজনী-মিনারের তুলনামূলক বিচার করলে দেখা যাবে উচ্চতা বৃদ্ধি পেয়েছে ১৪০ ফুট থেকে ২৪২ ফুট। দ্বিতল-পরিকল্পনা বর্ধিত হয়েছে চারতলার বিস্তারে। নিচের দুটি বর্গক্ষেত্রের ‘৪×২’ কোণার পরিকল্পনা সম্প্রসারিত হয়েছে তিনটি বর্গক্ষেত্রের ‘৩×৪’ বারো কোণায়, এবং ঐ বারোটি কোণার মাঝে মাঝে ‘বাঁশী’ সংযোজিত করে।
গঠন
মিনারের নীচের তলায় ছাব্বিশটি পল-তোলা। পর্যায়ক্রমে একটি গোলাকৃতি একটি কোণ-বিশিষ্ট। সৈয়দ মুজতবা আলীর ভাষায়—“একটা বাঁশি, একটা কোনা পর পর সাজানো।” তার মানে পর-পর দুটি বাঁশি কেন্দ্রবিন্দুতে ৩০ ডিগ্রি কোণ রচনা করছে। আর তাকেই দু-আধখানা করে কোণগুলি সাজানো। দ্বিতলেও ছাব্বিশটি খাঁজ, প্রতিটি খাঁজ কেন্দ্রে ১৫ ডিগ্রি কোণ রচনা করছে। এবং তারা গোলাকৃতি বা ‘বাঁশি’। তিনতলাতেও সেই ছাব্বিশ ভাগের ছন্দ, অর্থাৎ ১৫ ডিগ্রির ব্যবস্থাটা পাকা আছে, যদিও এবার বাঁশি খোয়া গেছে, সবই কোণাকৃতি। এর উপরে তূরীয় অবস্থা—না বাঁশির তান, না কৌণিক অন্তরায়; স্রেফ গোলাকার। লক্ষ্য করলে দেখা যাবে এই ছন্দ বদলাবার অনুপ্রেরণাটাও এসেছে গজনীর মাহ্‌মুদী মিনার থেকে, যদিও ব্যাপকতায়, বিন্যাসে, এবং জ্যামিতিক তুলনামূলকভাবে তার পূর্বসূরীকে অনেক পিছনে ফেলে গেছে।
মিনার যে ক্রমশঃ মোটা-থেকে-সরু হয়ে উঠেছে তার মৌল হেতু নিঃসন্দেহে দৃঢ়তা বা ভারসাম্যের প্রয়োজনে। যে ইমারত তলায় চওড়া, উপরে সরু তা দীর্ঘস্থায়ী; যেমন মিশরের পিরামিড—ঝড়ে উল্টে পড়ার সম্ভাবনা সেখানে আদৌ নেই। এখানে কিন্তু স্থপতি ভারসাম্যের প্রয়োজনের চেয়েও এই সরু-মোটার ছন্দটা বেশি প্রকট করেছেন। উদ্দেশ্য: দর্শককে বিভ্রান্ত করা! অর্থাৎ মিনার বাস্তবে যত উঁচু, এজন্য তার চেয়েও সেটা বেশি মনে হয়। যে ছন্দে দিল্লীর জামে মসজিদ বা তাজের মিনারিকা মোটা-থেকে-সরু হয়েছে এখানে সেই ছন্দটা আরও প্রকট।
কুতুব মিনার বিভিন্ন নলাকার শ্যাফট দিয়ে গঠিত যা বারান্দা দ্বারা পৃথকীকৃত। মিনার লাল বেলেপাথর দিয়ে তৈরি যার গাত্রে পবিত্র কোরআনের আয়াত খোদাই করা রয়েছে। ভূমিকম্প এবং বজ্রপাতের দরুন মিনারটি একাধিকবার ক্ষতিগ্রস্ত হয়, কিন্তু সেটি পরবর্তী শাসকগণ সংস্কার করেন। ফিরোজ শাহ-এর শাসনকালে মিনারের দুই শীর্ষ তলা বজ্রপাতে ক্ষতিগ্রস্ত হলে তিনি তা সংস্কার করেন। ১৫০৫ সালে একটি ভূমিকম্পের কারণে ক্ষতিগ্রস্ত সিকান্দার লোদী তা সংস্কার করেন। কুতুব মিনারের দক্ষিণ-পশ্চিম থেকে ২৫ ইঞ্চি একটি ঢাল আছে যা “নিরাপদ সীমা” হিসেবে বিবেচিত হয়।
সি এ ভবানী দেবী
চাদলবদা আনন্দ সুন্দরামণ ভবানী দেবী, যিনি ভবানী দেবী (জন্ম: ২৭ আগস্ট ১৯৯৩) নামে পরিচিত, তিনি একজন ভারতীয় মহিলা ফেন্সিং খেলোয়াড়। ২০২০ টোকিও অলিম্পিকে সরাসরি সুযোগ পাওয়া তিনিই প্রথম ভারতীয় ফেন্সার। রাহুল দ্রাবিড় অ্যাথলিট মেন্টারশিপ প্রোগ্রামের মাধ্যমে তাকে গোস্পোর্টস ফাউন্ডেশন সমর্থন করে।
প্রাথমিক জীবন
ভবানী তামিলনাড়ুর চেন্নাইয়ের একটি মধ্যবিত্ত পরিবারে জন্মগ্রহণ করেছিলেন। তার বাবা ছিলেন একজন পুরোহিত এবং তার মা গৃহকর্মী। সিএ ভবানী দেবী ২০০৩ সালে তার ক্রীড়া জীবনের শুরু করেছিলেন। তিনি চেন্নাইয়ের মুরুগা ধনুষ্কোটি বালিকা উচ্চ মাধ্যমিক থেকে স্কুল পড়াশোনা করেন এবং তারপরে চেন্নাইয়ের সেন্ট জোসেফ ইঞ্জিনিয়ারিং কলেজে পড়াশোনা করেন এবং কেরালার থ্যালাসেরিতে সরকারী ব্রেনেন কলেজ থেকে ব্যবসায় প্রশাসন শেষ করেন। ২০০৪ সালে, স্কুল পর্যায়ে ফেন্সিংএর সাথে তার পরিচয় হয়। দশম শ্রেণি শেষ করে তিনি কেরালার থ্যালাসেসির এসএআই (স্পোর্টস অথরিটি অফ ইন্ডিয়া) কেন্দ্রে যোগদান করেছিলেন। ১৪ বছর বয়সে তিনি তুরস্কের প্রথম আন্তর্জাতিক টুর্নামেন্টে উপস্থিত হয়েছিলেন, যেখানে তিন মিনিট দেরী হওয়ার কারণে তিনি ব্ল্যাক কার্ড পেয়েছিলেন। ২০১০ সালে ফিলিপাইনে এশিয়ান চ্যাম্পিয়নশিপে তিনি ব্রোঞ্জ পদক অর্জন করেছিলেন।
ললিত মোহন নাথ
ললিত মোহন নাথ (১ নভেম্বর ১৯৩৫ - ২ জুলাই ২০১৬) বাংলাদেশের একজন নিউক্লিয়ার পদার্থবিজ্ঞানী ছিলেন। তিনি ঢাকা বিশ্ববিদ্যালয়ের পদার্থবিজ্ঞান বিভাগের অধ্যাপক ছিলেন।
প্রাথমিক জীবন
নাথ পদার্থবিজ্ঞানে অনার্সে প্রথম শ্রেণিতে প্রথম এবং মাস্টার্স প্রথম শ্রেণিতে দ্বিতীয় হন। এরপর তিনি এডিনবার্গ বিশ্ববিদ্যালয়ে পিএইচিডি ডিগ্রীর জন্য যান। ১৯৬৪ সালে সুপারভাইজার নিকোলাস কেম্মের এবং পিটার ডব্লিউ.হিগসের অধীনে তিনি তাত্ত্বিক পদার্থবিজ্ঞানের উপর পিএইচিডি ডিগ্রী লাভ করেন।
শিক্ষাগত ক্যারিয়ার
নাথ ১৯৭২ এর সেপ্টেম্বরে (স্বাধীনতার পরে) ঢাকা বিশ্ববিদ্যালয়ে যোগ দেন এবং ২০০১ এর জুন পর্যন্ত শিক্ষকতা করেন। তিনি ১৯৮১ সালে বিশ্ববিদ্যালয়ের অধ্যাপক এবং ১৯৯৪-১৯৯৬ পর্যন্ত পদার্থবিজ্ঞান বিভাগের ডীন হিসেবে কর্মরত ছিলেন। তিনি ঢাকা বিশ্ববিদ্যালয়ের জগন্নাথ হলের ১৯৮৩ এর সেপ্টেম্বর থেকে ১৯৮৬ এর অক্টোবর পর্যন্ত প্রভোস্ট ছিলেন।
নাথ; কানাডার ওয়েস্টার্ন ইউনিভার্সিটিতে ১৯৭১ এর ডিসেম্বর থেকে ১৯৭২ এর জুন পর্যন্ত, ফ্লোরিডা স্টেট ইউনিভার্সিটিতে ১৯৬৯ এর আগস্ট থেকে ১৯৭১ এর নভেম্বর পর্যন্ত এবং পুরেডে বিশ্ববিদ্যালয়ে ১৯৬৭ এর সেপ্টেম্বর থেকে ১৯৬৯ এর আগস্ট মাস পর্যন্ত ভিজিটিং স্কলার ছিলেন।
নাথ ইতালীর International Center for Theoretical Physics (ICTP) তে ১৯৬৭ সালের জানুয়ারী থেকে আগস্ট পর্যন্ত প্রফেসর আব্দুস সালামের সহযোগী ছিলেন। তিনি বাংলাদেশ আণবিক শক্তি কমিশনে ১৯৬৪ সালের ডিসেম্বর থেকে ১৯৬৬ সালের ডিসেম্বর পর্যন্ত ঊর্ধ্বতন বৈজ্ঞানিক কর্মকর্তা হিসেবে কাজ করেছিলেন।
নাথ বাংলাদেশ পূজা উৎযাপন পরিষদ এবং মহানগর সার্বজনীন পূজা কমিটির প্রেসিডেন্টও ছিলেন।
মারজান হাইদারি
মারজান হাইদারি (দারি: مرجان حیدری; জন্ম ১৯৯৭ বা ১৯৯৮) একজন ফুটবল খেলোয়াড় যিনি আমেরিকান ক্লাব সান হোসে স্টেট স্পার্টানস এবং আফগানিস্তান জাতীয় দলের হয়ে ফরোয়ার্ড হিসেবে খেলেন। মার্কিন যুক্তরাষ্ট্রে জন্মগ্রহণকারী তিনি ২০১৬ সাল পর্যন্ত চারটি গোল করে আফগানিস্তানের সর্বকালের সর্বোচ্চ গোলদাতা হিসাবে রেকর্ড করেন। তিনি দিয়াব্লো ভ্যালি কলেজ এবং সান জোস স্টেট স্পার্টানসের হয়ে কলেজ সকার খেলেছেন।
ব্যক্তিগত জীবন
হায়দারির জন্ম যুক্তরাষ্ট্রের ক্যালিফোর্নিয়ার কনকর্ডে। তার বাবা-মা উভয়ই আফগানিস্তান থেকে, এবং ১৯৮২ এবং ১৯৯১ সালে মার্কিন যুক্তরাষ্ট্রে অভিবাসিত হয়েছিলেন। তিনি ছোট বেলায় ক্লেটন ভ্যালি চার্টার হাই স্কুলে পড়াশোনা করেছেন। হায়দারি কখনো আফগানিস্তানে যায়নি।
ক্লাব ক্যারিয়ার
একজন ফরোয়ার্ড হিসেবে খেলছেন হায়দরি। ক্লেটন ভ্যালি চার্টার হাই স্কুলে থাকাকালীন, তিনি তাদের ফুটবল দলের হয়ে মোট ২০ টি খেলায় অংশ নেন এবং ২৩ টি গোল করেন। তিনি তার জুনিয়র বছরে একজন অল-লীগ খেলোয়াড় ছিলেন।
কোহাত
কোহাত, পাকিস্তানের খাইবার পাখতুনখোয়া প্রদেশের একটি শহর যা কোহাত জেলার রাজধানী হিসাবে কাজ করে। শহরটি পশতুন সম্প্রদায়ের বঙ্গশ উপজাতির প্রাণকেন্দ্র হিসাবে বিবেচিত, যারা ১৩ তম শতকের শেষভাগ থেকে এই অঞ্চলে বসবাস করে আসছে। কোহাতের বসবাসের পরিবেশ অত্যন্ত নাজুক প্রকৃতির ছিলি, যেখানে ১৩ শতকের শেষের দিকে ঔপনিবেশিক বাহিনী ও স্থানীয় উপজাতিদের মধ্যে ঘন ঘন সশস্ত্র সংঘর্ষের অন্যতম স্থান বলে পরিচিত ছিল। বর্তমানে আধুনিক কোহাত বলতে মধ্যম আকারের শহরকে বোঝান হয়েছে; যেখানে প্রায় ২৭০,০০ জন এর মত জনসংখ্যা রয়েছে এবং এখানে একটি ব্রিটিশ স্বর্ণযুগের দুর্গ, বিভিন্ন প্রকার বাজার এবং একটি সামরিক সেনানিবাস কেন্দ্র রয়েছে।
মারজান হাইদারি
ক্লাব ক্যারিয়ার
২০১৭ থেকে ২০১৯ সালের মধ্যে তিনি দিয়াব্লো ভ্যালি কলেজের হয়ে কলেজ সকার খেলেন। ২০১৭-১৮ মৌসুমে তিনি ১৯ বার অংশগ্রহণ করেন এবং ৮ টি গোল করেন। ২০১৮-১৯ মৌসুমে তিনি ২০ টি খেলায় অংশ নেন এবং ২৮ টি গোল করেন। মৌসুমের এক পর্যায়ে, হায়দারি ছিলেন লিগের দ্বিতীয় সর্বোচ্চ স্কোরার, এবং তার নাম ছিল ২০১৮ সিসিএসসিএ অল রিজিয়ন দলে।
কোহাত
জলবায়ু
কোহাত মূলত নাতিশীতোঞ্চমূলক আবহাওয়া বিরাজমান। নিম্নে বিস্তারিত দেখান হলো:
মারজান হাইদারি
ক্লাব ক্যারিয়ার
২০১৯ সালে, তিনি সান জোসে স্টেট স্পার্টানস মহিলা কলেজ সকার দলের সাথে আরো দুই বছরের কলেজ সকারের যোগ্যতার সাথে স্বাক্ষর করেন।
আন্তর্জাতিক ক্যারিয়ার
২০১২ সালে, আফগানিস্তান জাতীয় দলের হয়ে কাতারের বিপক্ষে একটি প্রদর্শনী খেলায় হায়দারির অভিষেক ঘটে। তার বয়স ছিল ১৩, তাকে স্কোয়াডের সবচেয়ে কম বয়সী সদস্য বানিয়েছিল, এবং আফগানিস্তান ২-০ জেতার সাথে সাথে তার অভিষেকেই গোল করেছিল। এটি ছিল আফগানিস্তানের প্রথম আন্তর্জাতিক জয়।
হায়দারি শ্রীলঙ্কা, পাকিস্তান, জাপান, ভারত এবং উজবেকিস্তানে আন্তর্জাতিক গেম খেলেছেন। ২০১২ সাফ মহিলা চ্যাম্পিয়নশিপে, হায়দারি নেপাল এবং পাকিস্তানের বিপক্ষে আফগানিস্তানের ম্যাচে গোল করেছিলেন। ২০১৪ সাফ মহিলা চ্যাম্পিয়নশিপে, তিনি বাংলাদেশের বিপক্ষে আফগানিস্তানের ম্যাচে গোল করেছিলেন। ২০১৬ সালের হিসাবে, হায়দারি চারটি গোল সহ আফগানিস্তানের সর্বোচ্চ স্কোরার ছিলেন।
জাজিরা উপজেলা
জাজিরা উপজেলা বাংলাদেশের শরীয়তপুর জেলার একটি প্রশাসনিক এলাকা।
অবস্থান ও আয়তন
জাজিরা উপজেলাটি ঢাকা বিভাগের শরীয়তপুর জেলার অন্তর্গত; যার ভৌগোলিক অবস্থান । এই উপজেলাটির উত্তরে মুন্সীগঞ্জ জেলার লৌহজং উপজেলা ও টংগিবাড়ী উপজেলা, দক্ষিণে শরীয়তপুর সদর উপজেলা, পূর্বে নড়িয়া উপজেলা, পশ্চিমে মাদারীপুর জেলার শিবচর উপজেলা ও মাদারীপুর সদর উপজেলা।
প্রশাসনিক এলাকা
জাজিরা উপজেলা ১টি পৌরসভা ও ১২টি ইউনিয়ন নিয়ে গঠিত।
পৌরসভা:
উপজেলা পরিষদ
বর্তমান উপজেলা পরিষদ:
পুরাতন টেথিস
ভূতাত্ত্বিকদের মতে সিলুরিয়ান যুগের (৪৪.৩৪ - ৪১.৯২ কোটি বছর আগে পর্যন্ত সময়কাল) শেষভাগ থেকে কার্বনিফেরাস যুগের (৩৫.৮৯ - ২৯.৮৯ কোটি বছর আগে পর্যন্ত সময়কাল) প্রথমভাগ পর্যন্ত এই মহাসাগরের বিস্তৃতি ছিল সবচেয়ে বেশি। কিন্তু কার্বনিফেরাস যুগের শেষদিকে গন্ডোয়ানা ও লরেশিয়া পরস্পরের সাথে মিশে গেলে পুরাতন টেথিসের পশ্চিমাংশ বুজে যায়; এই দুই জুড়ে যাওয়া অতিমহাদেশের সাথে  তাদের উত্তরপূর্বদিকে ছড়িয়ে থাকা সিবিরিয়া, কাজাখস্তানিয়া, প্রভৃতি প্যালিও-এশিয়াটিক মহাদেশীয় খণ্ডগুলিও এসে জুড়ে গেলে গঠিত হয় এককমহাদেশ প্যানজিয়া। এই নূতন এককমহাদেশ পুরাতন টেথিসের অবশিষ্ট পূর্বাংশের তিনদিকে এমন ভাবে ছড়িয়ে থাকে যে তখন পুরাতন টেথিস কিছুটা উপসাগরের মতো ত্রিভূজাকৃতি হয়ে ওঠে; এরপর পার্মিয়ান যুগে এসে এর দক্ষিণে নতুন একটি মহাসাগর হিসেবে টেথিসের উদ্ভব ঘটে। এই নূতন মহাসাগরটি যত বিস্তৃত হতে শুরু করে, পুরাতন টেথিস ততই সংকুচিত হতে থাকে এবং তার তলদেশ উত্তরে লরেশীয় মহাদেশীয় পাতের তলায় প্রবেশ করতে (subdaction) শুরু করে; অবশেষে ট্রায়াসিক-জুরাসিক যুগের সন্ধিক্ষণের কাছাকাছি কোনও একসময়ে এর সম্পূর্ণ অবলুপ্তি ঘটে ও নব্য টেথিস এর পুরনো সমগ্র অঞ্চলটি জুড়েই প্রায় অবস্থান করতে শুরু করে।
সেরাবি
থাম্ব| সেরাবির অংশ খাওয়ার জন্য প্রস্তুত করা হয়েছে সেরাবি ( ꦱꦼꦫꦧꦶ ), সুরাবি (ᮞᮥᮛᮘᮤ), বা স্রাবি (ᬲ᭄ᬭᬩᬶ) হল একটি ঐতিহ্যবাহী বালিনিজ – জাভানিজ ,প্যানকেক জাতীয় জলখাবার, যা যা নারকেলের দুধ বা নারকেল ক্রিম এবং চালের গুঁড়োর গোলা দিয়ে তৈরি হয়। এতে ইমালসিফায়ার হিসেবে কোড়ানো নারকেল যোগ করা হয়। সবচেয়ে ঐতিহ্যবাহী সেরাবি মিষ্টি স্বাদের হয় কারণ এই প্যানকেক জাতীয় খাবারটি সাধারণত কিংকা (ᮊᮤᮑ᮪ᮎ) দিয়ে খাওয়া হয়। কিংকা হল সুদানিজ রন্ধনে ব্যবহৃত ঐতিহ্যবাহী একটি সোনালি-বাদামী নারকেল চিনির সিরাপ।
সেরাবির একটি নোনতা স্বাদের সংস্করনও আছে। ইন্দোনেশিয়ার বিভিন্ন প্রদেশে বিভিন্ন স্বাদ ও রন্ধন প্রনালীর বৈচিত্র্য অনুসারে বিভিন্ন ধরনের সেরাবি তৈরি হয়।
ইতিহাস
বাম|থাম্ব| সেন্ট্রাল জাভার এক সমবেত ভোজে অন্যান্য জাভানিজ খাবারের সাথে সেরাবি পরিবেশন করা হচ্ছে সেরাবির উৎপত্তির সঠিক ইতিহাস অজানা, তবে এই ঐতিহ্যবাহী খাবারগুলি সাধারণত জাভানিজ লোকধর্মীয় আচার-অনুষ্ঠানে ঈশ্বর বা জাভার স্থানীয় দেব-দেবীর প্রতি কৃতজ্ঞতা জানাতে প্রসাদ হিসাবে পরিবেশন করা হয়। এই সাংস্কৃতিক ঐতিহ্য এখনও অনুশীলিত হয় যা বোন্ডোওসোর (পূর্ব জাভা) পান্ডালুঙ্গান গ্রাম সম্প্রদায়ের মধ্যে (জাভানিজ বংশোদ্ভূত মাদুরিস) সেরাভিয়েন নামে, যোগকার্তা (দক্ষিণ জাভা) জাভানি সম্প্রদায়ের মধ্যে  সেরাবি কোকোর  এবং পেমালং (কেন্দ্রীয় জাভা) জাভানি সম্প্রদায়ের মধ্যে সেরাবি লিকুরাব নামে পরিচিত। বাম|থাম্ব| বালিনিজ-জাভানিজ ধর্মীয় আচার-অনুষ্ঠানে স্থানীয় দেবতাদের জন্য নৈবেদ্য হিসাবে সেরাবি নিবেদন
রন্ধনশৈলী ও প্রকারভেদ
ডান|থাম্ব| সেরাবি রান্না ঐতিহ্যবাহী সেরাবি রন্ধন প্রনালীতে শুধুমাত্র চালের আটা, নারকেলের দুধ এবং নারকেল চিনি দিয়ে তৈরি ব্যাটার ব্যবহার করা হয় যা কাঠকয়লার আগুনে একটি ছোট মাটির পাত্রে রান্না করা হয়। কখনও কখনও এই ব্যাটার বা মিশ্রণে পান্দান পাতার রস যোগ করা হয় যাতে এতে সুগন্ধ এবং একটি সবুজ আভা যোগ হয়। রান্নার প্রক্রিয়া চলাকালীন, কখনও কখনও রাঁধুনীর পছন্দ অনু্যায়ী বিভিন্ন উপাদান ব্যাটারে যোগ করা হয়।
বর্তমানে সেরাবিতে বিভিন্ন উপাদান ব্যবহার করা হয়, যেমন সামান্য একচিমটে চিনি, কোড়ানো নারকেল, মোটা চিনাবাদাম, কলা বা কাঁঠালের টুকরো, সামান্য চকোলেট, কালো আঠালো চাল এবং অনকম। নতুন রন্ধন প্রনালীতে কোড়ানো চেডার চিজ, গরুর মাংস, কাটা মুরগির মাংস, তাজা স্ট্রবেরি বা সসেজের টুকরো, এমনকি স্ট্রবেরি আইসক্রিমও ব্যবহার করা হয়। সেরাবির সাথে সস (বা সিরাপ ) পরিবেশন এক আধুনিক সংযোজন। সেরাবির আধুনিক রন্ধন প্রনালীতে ঐতিহ্যবাহী মিষ্টি কিনকা (সোনালী নারকেল চিনির সিরাপ), নারকেল দুধ, চকোলেট, স্ট্রবেরি বা ডুরিয়ান সিরাপ, এমনকি মেয়োনিজ বা ক্রিম পনির ব্যবহার করা হয় যা পশ্চিমী সভ্যতার প্রভাবের কারনে জনপ্রিয় হয়েছে।
আমবারাওয়াতে, সেরাবি মিষ্টি নারকেল দুধের স্যুপের সাথে পরিবেশন করা হয় যাসেরাবি এনগাম্পিন নামে পরিচিত।
সেমারাং -এ, বুবুর সেরাবি নামক একটি থালি বেশ জনপ্রিয়। এই থালিটিতে বুবুর সামসুম নামক এক জাভানিজ পুডিং থাকে যা কিছু ছোট সেরাবি, নারকেলের দুধ এবং তরল ব্রাউন সুগার দিয়ে তৈরি হয়। এটি কলা পাতা দিয়ে তৈরি একটি পাত্রে পরিবেশন করা হয়।
রস্তভ এরিনা
রস্তভ এরিনা («Ростов Арена») রাশিয়ার রস্তভ-অন-দনে অবস্থিত একটি নির্মীয়মান ফুটবল স্টেডিয়াম। এটি ২০১৮ ফিফা বিশ্বকাপের ভেন্যুগুলোর একটি। এছাড়া এখানে রুশ প্রিমিয়ার লীগের এফসি রস্তভ ফুটবল ক্লাবের হোম ম্যাচ অনুষ্ঠিত হবে যা এর আগে অলিম্প – ২ স্টেডিয়ামে অনুষ্ঠিত হত। এই স্টেডিয়ামের দর্শক ধারণ ক্ষমতা ৪৫,০০০।
ইতিহাস
২০১৩ সালের জুনে স্টেডিয়াম নির্মাণের জন্য মাটি খনন করার সময় দ্বিতীয় বিশ্বযুদ্ধের সময়কার পাঁচটি শেল প্রায় অক্ষত অবস্থায় উদ্ধার করা হয়।
২০১৩ এর আগস্টে স্টেডিয়ামের ভিত্তি নির্মাণের কাজ শুরু হয় যা ২০১৪ সালের মে মাসে সম্পন্ন হয়। একই বছরের অক্টোবরে স্টেডিয়ামের সাব স্ট্রাকচার নির্মাণ শুরু হয়।
সে বছরই ডিসেম্বর মাসে নির্মাণ স্থানে ভারী যন্ত্রপাতি ও নির্মাণ সামগ্রী নিয়ে আসা হয়। ২০১৫ এর জানুয়ারিতে পাইল ড্রাইভিং কাজ শুরু করা হয়।
২০১৫ এর মার্চে স্টেডিয়ামের পরিকল্পনা কিছুটা পরিবর্তন করে নির্মাণ খরচ ৩০০ কোটি রুবলে নামিয়ে আনা হয়। ২০১৫ এর গ্রীষ্মে পাইল ড্রাইভিং সম্পন্ন হয় ও সুপার স্ট্রাকচার নির্মাণ কাজ শুরু হয়।
২০১৫ সালের ডিসেম্বরে ছাদের জন্য ধাতব কাঠামো বসানোর কাজ শুরু হয়। ২০১৬ এর জুলাইয়ে স্টেডিয়ামের কংক্রিট বৌলের কাজ আরম্ভ করা হয়। এছাড়া একইসাথে স্টেডিয়ামের সম্মুখভাগের কাজও শুরু করা হয়। ২০১৬ এর নভেম্বরের মধ্যেই স্টেডিয়াম বৌল এর জন্য কংক্রিটের কাজ শেষ হয়ে যায় এবং ছাদের জন্য ভার বাহী কাঠামো বসানো শুরু হয়।
মুহাম্মদ করিম খান আগা
মুহাম্মদ করিম খান আগা, সাধারণত কে কেকে আগা নামে পরিচিত, তিনি একজন ব্রিটিশ পাকিস্তানি ফকীহ এবং আইনজীবী, যিনি বর্তমানে ২০১৫ সাল থেকে সিন্ধু হাইকোর্টের বিচারপতি হিসাবে দায়িত্ব পালন করছেন।
এর আগে তিনি নেদারল্যান্ডস ও আফ্রিকার জাতিসংঘের প্রসিকিউটর এবং পাকিস্তানের সুপ্রিম কোর্টের আইনজীবী হিসাবেও দায়িত্ব পালন করেছেন। তিনি ২০১০ থেকে ২০১১ সালের মধ্যে তৎকালীন পাকিস্তানের প্রধানমন্ত্রী ইউসুফ রাজা গিলানির নিযুক্ত অতিরিক্ত অ্যাটর্নি জেনারেল হিসাবেও দায়িত্ব পালন করেছেন। পরে তাকে ন্যাব প্রসিকিউটর জেনারেল করা হয়।
আঘার যুক্তরাজ্যের (ইউকে) নাগরিকত্ব রয়েছে। ইউকেতে তাঁর সম্পত্তি রয়েছে যার জন্য তার বিরুদ্ধে সুপ্রিম জুডিশিয়াল কাউন্সিল কর্তৃক রেফারেন্স দায়ের করা হয়েছিল।
লুইস কেপেডি
লুইস মার্ক কেপেডি' (৭ অক্টোবার, ১৯৯৬) হলেন একজন স্কটীয় গীতিকার এবং সঙ্গীতশিল্পী। তিনি ২০১৯ ব্রিট অ্যাওয়ার্ড এ ক্রিটিকস চয়েস অ্যাওয়ার্ড -এর জন্য নির্বাচিত হন। তার গান ‘সামওয়ান ইউ লাভড’ সাত সপ্তাহের জন্য শীর্ষ হয়েছিল এবং ২০১৯ সালের নভেম্বর মাসে বিলবোর্ড হট ১০০ এ ১ম হয় এবং ‘সং অব দ্যা ইয়ার’ হওয়ার জন্য‘৬২ তম বার্ষিক গ্রমি অ্যওয়ার্ড’ এ নির্বাচিত হয় এবং ‘২০২০ ব্রিট অওয়ার্ড ফর সং অব দ্যা ইয়ার’ বিজয়ী হন। কেপেডি আরও ‘ব্রিট অ্যাওয়ার্ড ফর বেষ্ট নিউ আর্টিসট’ বিজয়ী হন।
২০১৯ সালের মে মাসের ১৭ তারিখে তার প্রথম অ্যালবাম ‘ডিভােইনলি আনইনসপাইয়ার্ড টু ‍এ হেলিস এক্মটেন্ট’ প্রকাশিত হয়, যা ‘ইউকে অ্যালবাম চার্টে ছয় সপ্তাহ শীর্ষে ছিল এবং পরবর্তীতে ২০১৯ সালের সবচেয়ে বেশি বিক্রি হওয়া অ্যালবাম এবং ‘সামওয়ান ইউ লাভড’ ২০১৯ সবচেয়ে বেশি বিক্রি হওয়া গান হয়ে ওঠে। ২০২০ সালের মে মাসে, ‘সামওয়ান ইউ লাভড’ -গানটিকে সর্বকালীন সবচেয়ে বেশি সময় জুড়ে যুক্তরাজ্যের সেরা ১০ গানের তালিকায় থাকা গান হিসেবে একজন ইংরেজ শিল্পী ঘোষণা করন।
জীবনের প্রথমার্ধ
কেপেডি স্কটল্যান্ডের গ্লাসগো শহরে জন্মগ্রহণ করেন এবং চার বছর বয়স পর্যন্ত সেখানে বসবাস করেন। and lived there until he was four years old. তিনি তার পিতা-মাতার চার সন্তানের সবচেয়ে ছোট। তার মাতা একজন সেবিকা এবং পিতা একজন মাছের ব্যবসায়ী ছিলেন। তিনি পশ্চিম লোথিয়ান -এর ব্লাকবার্ন এ অবস্থিত সেন্ট কেন্টিগার একাডেমি -তে অধ্যায়ন করেন। ২০১৬ সালে তিনি নিউ কলেজ লানার্কশিয়ার থেকে মিউজিক -এ এইচএনডি স্নাতক লাভ করেন। তিনি ২ বছর বয়সে ড্রাম ও গিটার বাজানো শিখেন এবং ৯ বছর বয়সে পাবে গান গাওয়া শুরু করেন। ১৭ বছরের পূর্বে তিনি সঙ্গিতের উপর কর্মজীবন গড়ে তুলবেন বলে ঠিক করেন।
২০১৪ থেকে ২০১৭: শুরু এবং ব্লম ইপি
তিনি ২০১৪ সালে ‘ দ্যা স্কটিশ মিউজিক সেন্টার’ পরিচালিত ‘হিট দ্যা রোড’ প্রকল্পের অন্তর্ভূক্ত তিন দিনের সফরে অংশ নেন। তিনি জেকোব, রোলি গ্রিন এবং জোয়ই বেস্টেল -এর সাথে এডিনবার্গ -এর ডামফ্রাইস এবং ফর্ট উইলিয়াম -এ প্রদর্শনী করেন। ১৮ বছর বয়সে তাকে তার ম্যানেজার রায়ান ওয়ালটার কেপেডির বেডরুমে রেকর্ড করে সাউন্ড ক্লাউড অ্যাকাউন্টে প্রকাশ করা একটি আইফোন রেকর্ডিংয়ের মাধ্যমে তার সন্ধান পায়। কেপেডির সাথে প্রথম যোগাযোগের পরের দিন ওয়ালটার কেপেডির প্রদর্শনী সরাসরি দেখতে যুক্তরাষ্ট্র থেকে যুক্তরাজ্যে যান।
২০১৭ সালের ২০ অক্টোবর তিনি তার প্রথম সম্প্রসারিত রেকর্ডিং ব্লম ইপি প্রকাশ করেন, যাতে তিনি গ্রামি অ্যাওয়ার্ড বিজয়ী প্রযোজক মালে (ফ্রাঙ্ক ওসান এর দীর্ঘকালীন সঙ্গী) -এর সাথে কাজ করেন।  কেপেডি তার প্রথম ট্রাক ২০১৭ সালের মার্চ মাসের ৩০ তারিখে প্রকাশ করেন। গানটি দ্রুত বিশ্বজুড়ে স্পটিফাই প্লাটফর্মে ২৮ মিলিয়নের কাছাকাছি প্লে অর্জণ করে। যার কারণে তিনি সর্বপ্রথম প্লাটফর্মটিতে একজন অনানুষ্ঠানিক শিল্পী হিসেবে ২৫ মিলিয়ন প্লে অর্জণ করেন। পরবর্তীতে তিনি ইউনিভার্সাল মিউজিক -এর জার্মান শাখায় ভার্টিগো বার্লিন বিভাগে যুক্ত হন। তার গানগুলো যুক্তরাজ্যে ভার্জিন রেকর্ড এবং উত্তর আমেরিকায় কেপিটল রেকর্ড প্রকাশ করে।
২০১৭-২০১৮: অধিক স্বীকৃতি এবং ইউরোপীয় সফর
২০১৭ সালের শেষের দিকে “২০১৮ ভিভো আর্টিস্টস টু ওয়াচ” -এর শীল্পিদের মধ্যে একজন তাকে ঘোষণা করা হয় এবং স্কটীশ অল্টারনেটিভ মিউজিক অ্যাওয়ার্ড -এ বেস্ট অ্যাকোস্টিক বিজয়ী হন। কেপেডি বিবিসি মিউজিক -এর সাউন্ড অব 2018 এর তালিকা দীর্ঘ সময় ছিলেন।
তিনি ২০১৭ সালের নভেম্বর মাসে রেগ এন্ড বোন ম্যান-কে ইউরোপীয় সফরে এব ২০১৮ সালে মিল্কি চ্যান্স-কে উত্তর আমেরিকায় ব্লোসোম সফরে সাহায্য করেন। তিনি ক্লো গ্রেইস মরেটজ, জেমস বে, নিয়াল হোরান এবং এলি গোল্ডিং সহ বিশিষ্ট ব্যক্তিগণের মনোযাগ লাভ করেন। পরর্তীকালে ২০১৮ সালের মার্চ মাসে গ্লাগসো এসইসি আর্মাডিলো-তে ফ্লিকার ওয়ার্ল্ড টুর -এ হোরান দুই দিন সাহায্যের জন্য কেপেডিকে ডাকেন। মে মাসে তিনি স্যাম স্মিথ -এর সাথে তাদের ‘দ্যা থ্রিল অব ইট অল ইউরোপিয়ান টুর’-এ যোগ দেন যা স্মিথ -এর জন্য ১৯ দিনের বেশি খোলা ছিল। এরপর তিনি ফর্থ হেডলাইন সফর  ঘোষণা করেন  এবং এবার তিনি গ্লাসগাও এর বেরোল্যান্ড বোলরুম -এ দুই রাত সহ ইউরোপ এবং যুক্তরাজ্য জুড়ে ২০০০ মানুষের ধারণ ক্ষমতাসম্পন্ন স্থানগুলোতে প্রদশর্নী করেন।
২০১৯ থেকে বর্তমান: ব্রিচ, ডিভাইনলি আনইন্সপাইয়ার্ড টু এ হেলিস এক্মটেন্ট এবং সফলতা
কেপেডি ২০১৯ সালের তার গান, “সামওয়ান ইউ লাভড” -এর দ্বারা সফলতা অর্জণ করেন। গানটি ২৯টির বেশি দেশে শীর্ষ গানের চার্টে যুক্ত হয়। যুক্তরাজ্যের গানের চার্টে গানটি চার সপ্তাহ প্রথম স্থানে ছিল। এরপর মে মাসে তার প্রথম অ্যালবাম ডিভাইনলি আনইন্সাইয়ার্ড টু এ হেলিস এক্সটেন্ট মে মাসে প্রকাশিত হয়। অ্যালবামটি যুক্তরাজ্যে পাঁচ বছরে সবচেয়ে বেশি বিক্রি হওয়া অ্যালবাম -এ পরিণত হয় এবং প্রকাশিত হওয়ার ছয় সপ্তাহের মধ্যে পাঁচ সপ্তাহ প্রথম স্থানে থাকে। এছাড়াও, প্রকাশিত হওয়ার দুই সপ্তাহের মধ্যেই অ্যালবামটি যুক্তরাজ্যে গোল্ড সম্মান লাভ করে। ২০১৯ ব্রিট অ্যাওয়ার্ড এ কেপেডি ব্রিট ক্রিটিকস’ চয়েস অ্যাওয়ার্ড -এর জন্য মনোনীত হন কিন্তু স্যাম ফেন্ডার এর কাছে পরাজিত হন।
কেপেডির কোনো অ্যালবাম প্রকাশের পূর্বেই তার একটি আরেনা টুরের সকল টিকেট বিক্রি হয়ে গেলে তার আরেকটি ইতিহাস রচনা করা হয়। প্রদর্শনীগুলোর টিকেট বিক্রি শুরু হওয়ার এক সেকেন্ডের মধ্যে সব টিকেট বিক্রি হয়ে যায়।
২০১৯ সালের আগস্ট মাসে কেপেডি ইপ্সউইচ এবং লিডস -এ এড শিরান এর সাথে গান গেয়ে তাকে তার ডিভাইড সফরে সাহায্য করে।
২০১৯ সালের অক্টোবর মাসের শেষে, তার সামওয়ান ইউ লাভড গানটি বিলবোর্ড হট ১০০-এর প্রথম স্থান লাভ করে। এ কারণে, তিনি ১৯৮১ সালে শিনা স্টোন এর পর স্কটল্যান্ডের প্রথম একক শিল্পী হিসেবে তিনি যুক্তরাষ্ট্রের চার্টের শীর্ষে পৌছান। অক্টোবরের ৩০ তারিখে তাকে তাকে ২০২০ -এ হতে চলা নেইল হোরান এর নাইস টু ‍মিট ইয়া সফরের একজন উদ্ভোধনী প্রতিনিধী হিসেবে ঘোষণা করা হয়। সামওয়ান ইউ লাভড ২০২০ গ্র্যামি -এর সং অব দ্য ইয়ার পুরস্কারের জন্য নির্বাচিত হয়। এছাড়াও তিনি ২০২০ ব্রিট অ্যাওয়ার্ড -এ তিনটি পুরস্কারের জন্য নিবার্চিত হন, যার মধ্যে তিনি দুটো বিজয়ী হন। তার ডিভাইনলি আনইন্সপাইয়ার্ড টু এন হেলিস এক্মটেন্ট এর বর্ধিত সংস্করণ এর অন্তর্ভক্ত গান, “বিফোর ইউ গো” ২০২০ সালের জানুয়ারি মাসের ৩০ তারিখে যুক্তরাষ্ট্রের গানের চার্টে শীর্ষ হওয়া দ্বিতীয় গানে পরিণত হয়।
২০২০ সালের সেপ্টেম্বর মাসে, তার ডিভাইনলি আনইন্সপাইয়ার্ড টু এ হেলিস এক্মটেন্ট অ্যালবাম যুক্তরাজ্য চার্ট সেলসে ১ মিলিয়ন অতিক্রম করে। ২০২০ সালের ডিসেম্বর মাসে তিনি জিঙ্গল বলে সামওয়ান ইউ লাভড, বিফোর ইউ গো এবং ওহাম এর লাস্ট ক্রিস্টমাস গানটি গান।
ব্যক্তিগত জীবন
কেপেডি বংশধারায় স্কটীয়, আইরিশ এবং ইটালিয়। তার পিতার বংশের এক জ্ঞাতি ভাই, পিটার কেপেডি, যিনি একজন অভিযান। তাকে কেপেডির সামওয়ান ইউ লাভড গানের ভিডিওতে দেখা যায়। এছাাড়ও তিনি ড্রিমবয়েস নামক একটি প্রধান গায়ক এবং গিটার বাদক ছিলেন। এছাড়াও, তিনি বারহেড -এ জন্মগ্রহণকারী পারমাণবিক পদার্থবিদ, জোসেফ কেপেডি -এর আত্মীয়। কেপেডি তার সামাজিক মাধ্যমে উপাস্থনার জন্যও বিখ্যাত বিশেষ করে, তার মজাদার খারাপ ভাষার ভিডিওগুলোর জন্য।
২০২০ সালের ফেব্রুয়ারি মাসে কেপেডি তার পিতা-মাতার সাথে বসবাস করছিলেন বলে জানা যায়। ২০২০ সালের সেপ্টেম্বর মাসে কেপেডি পূর্ব রেনফ্রুশায়ার এ অবস্থিত কেসেলহিল খামারবাড়ি কিনে নেন।  তিনি ফুটবল খেলার ভক্ত এবং সেল্টিক ফুটবল ক্লাবকে সমর্থন করেন।
কেপেডি বিফোর ইউ গো গানটি সম্পর্কে বলেন যে, “এটি তার লেখা সবচেয়ে নিজের সাথে সম্পর্কিত গান”। কেপেডি বলেন যে, তার খালা তার মায়ের জীবন নিয়েছে এবং এই গানটির সাথে আত্মহত্যার সংবেদনশীল পরিণতির সম্পর্ক রয়েছে।
ম্যারিল্যান্ড রুট ৬১৫
ম্যারিল্যান্ড রুট ৬১৫(এমডি ৬১৫) যুক্তরাষ্ট্রের ম্যারিল্যান্ড এ অবস্থিত, একটি রাজ্য মহাসড়ক। এমডি ৬১৫, ৪.৩৫ মাইল লম্বা। রাস্তাটি দক্ষিণের আই-৭০ থেকে শুরু হয়ে, উত্তরের  এসআর ২০০১  এ গিয়ে শেষ হয়। এমডি ৬১৫, ১৯৩৬ সালে তৈরী করা হয়। রাস্তাটি আজ অবধি বিদ্যমান রয়েছে।
রাস্তার বিবরণ
এমডি ৬১৫, ৪.৩৫ মাইল লম্বা। রাস্তাটি দক্ষিণের আই-৭০ থেকে শুরু হয়ে, উত্তরের এসআর ২০০১  এ গিয়ে শেষ হয়। এমডি ৬১৫, ১৯৩৬ সালে তৈরী করা হয়।
ইতিহাস
এমডি ৬১৫, ১৯৩৬ সালে তৈরী করা হয়। রাস্তাটি আজ অবধি বিদ্যমান রয়েছে।
মূখ্য অংশবিশেষ
The entire route is in a sparsely populated area east of Hancock in Washington County.
যদু প্রসন্ন ভট্টাচার্য
যদু প্রসন্ন ভট্টাচার্য ছিলেন একজন ভারতীয় রাজনীতিবিদ এবং ১৯৭২ সালের নির্বাচনে খোয়াই বিধানসভা কেন্দ্র থেকে ত্রিপুরা বিধানসভার সদস্য।
খলিল আহমদ
মাওলানা খলিল আহমদ একজন পাকিস্তানি রাজনীতিবিদ যিনি ২০০২ থেকে ২০০৭ সাল পর্যন্ত পাকিস্তানের জাতীয় পরিষদের সদস্য ছিলেন ।
কাজী আনোয়ার হোসেন
কাজী আনোয়ার হোসেন (১৯ জুলাই ১৯৩৬ – ১৯ জানুয়ারি ২০২২) ছিলেন একজন বাংলাদেশি লেখক, অনুবাদক, প্রকাশক, এবং জনপ্রিয় মাসুদ রানা ধারাবাহিকের স্রষ্টা। সেবা প্রকাশনীর কর্ণধার হিসাবে তিনি ষাটের দশকের মধ্যভাগে মাসুদ রানা নামক গুপ্তচর চরিত্রকে সৃষ্টি করেন। এর কিছু আগে কুয়াশা নামক আরেকটি জনপ্রিয় চরিত্র তার হাতেই জন্ম নিয়েছিলো। কাজী আনোয়ার হোসেন ছদ্মনাম হিসেবে বিদ্যুৎ মিত্র ও শামসুদ্দীন নওয়াব নাম ব্যবহার করতেন।
জন্ম ও শৈশব
কাজী আনোয়ার হোসেন ১৯৩৬ খ্রিষ্টাব্দের ১৯ জুলাই ঢাকায় জন্মগ্রহণ করেন। তার পুরো নাম কাজী শামসুদ্দিন আনোয়ার হোসেন। ডাক নাম 'নবাব'। তার পৈত্রিক নিবাস রাজবাড়ি জেলার পাংশা উপজেলায়। তার পিতা প্রখ্যাত বিজ্ঞানী, গণিতবিদ ও সাহিত্যিক কাজী মোতাহার হোসেন (১৮৯৭-১৯৮১), মাতা সাজেদা খাতুন ( ১৯০৫ - ১৯৭৫)। তারা ছিলেন ৪ ভাই, ৭ বোন। ঢাকা মেডিকেল কলেজের পূর্ব সীমানায় উত্তর ও দক্ষিণ কোণে যে দুটি দোতালা গেস্ট হাউজ আজও দেখা যায়, সেখানেই উত্তরের দালানটিতে আনোয়ার হোসেনের ছেলেবেলা কেটেছে। ১৯৪৩ খ্রিষ্টাব্দে দ্বিতীয় বিশ্বযুদ্ধ চলাকালীন সময় বাড়ি বদল করে তারা দক্ষিণ দিকের গেস্ট হাউসে চলে আসেন। ঢাকা বিশ্ববিদ্যালয়ের কলা বিভাগের কিছু অংশ দক্ষিণ দিকে ছিল। ড. কাজী মোতাহার হোসেন তখন বিশ্ববিদ্যালয়ের প্রক্টর হিসেবে দায়িত্ব পালন করতেন। পরে অবশ্য তারা বাসা বদল করে সেগুনবাগিচায় নিজেদের বাসায় চলে আসেন।
শিক্ষাজীবন
তিনি ১৯৫২ খ্রিষ্টাব্দে সেন্ট গ্রেগরি স্কুল থেকে ম্যাট্রিক পাস করেন। এরপর জগন্নাথ কলেজ থেকে আইএ ও বিএ পাস করেন। ১৯৬১ খ্রিষ্টাব্দে ঢাকা বিশ্ববিদ্যালয় থেকে বাংলা সাহিত্যে এমএ পাস করেন।
কর্মজীবন
পড়াশুনা শেষ হওয়ার পর রেডিওতে তিনি নিয়মিত গান গাইতে শুরু করেন। নিয়মমাফিক কোনো প্রশিক্ষণ না নিলেও বাড়িতে গানের চর্চা সবসময় ছিলো। তার তিন বোন সানজীদা খাতুন, ফাহমিদা খাতুন ও মাহমুদা খাতুন এখনও রবীন্দ্র সঙ্গীতের সাথে ওতপ্রোতভাবে জড়িত। তিনি ১৯৫৮ থেকে ১৯৬৬ খ্রিষ্টাব্দ পর্যন্ত ঢাকা বেতারের সঙ্গীত শিল্পী ছিলেন। কিন্তু রেডিও কিংবা টিভিতে গান গাওয়া এবং সিনেমার প্লে-ব্যাক কাজী আনোয়ার হোসেন ছেড়ে দেন ১৯৬৭ খ্রিষ্টাব্দে।
১৯৬৩ খ্রিষ্টাব্দের মে মাসে বাবার দেয়া দশ হাজার টাকা নিয়ে সেগুনবাগিচায় প্রেসের যাত্রা শুরু করেন। আট হাজার টাকা দিয়ে কেনেন একটি ট্রেডল মেশিন আর বাকিটাকা দিয়ে টাইপপত্র। দুজন কর্মচারী নিয়ে সেগুনবাগান প্রেসের শুরু, যা পরবর্তীকালে নাম পাল্টে হয় সেবা প্রকাশনী। পরবর্তীতে তার প্রকাশনা সংস্থা বাংলাদেশে পেপারব্যাক গ্রন্থ প্রকাশ, বিশ্ব সাহিত্যের প্রখ্যাত উপন্যাসের অনুবাদ এবং কিশোর সাহিত্যের ধারাকে অগ্রসর করার কাজে গুরুত্বপূর্ণ ভূমিকা পালন করে। ১৯৬৪ খ্রিষ্টাব্দের জুন মাসে প্রকাশিত হল কুয়াশা-১, যার মাধ্যমে সেগুনবাগান প্রকাশনীর আত্মপ্রকাশ ঘটে।
ব্যক্তিগত জীবন
১৯৬২ খ্রিষ্টাব্দে কণ্ঠশিল্পী ফরিদা ইয়াসমিনকে (১৯৪০- ২০১৫ ) বিয়ে করেন। কাজী আনোয়ার হোসেনের এক মেয়ে ও দুই ছেলে রয়েছে। তার মেয়ে শাহরীন সোনিয়া (১৯৬৪-২০১৪) একজন কন্ঠশিল্পী। বড় ছেলে কাজী শাহনূর হোসেন এবং ছোট ছেলে মায়মুর হোসেন লেখালেখির এবং সেবা প্রকাশনীর সাথে জড়িত।
চলচ্চিত্রায়ন
১৯৭৪ খ্রিষ্টাব্দে মাসুদ রানা'র কাহিনী নিয়ে বাংলাদেশে চলচ্চিত্র নির্মাণ করা হয় (মূল ভুমিকায় ছিলেন সোহেল রানা)। বাংলাদেশের টিভি নাটকের ইতিহাসে প্রথম প্যাকেজ নাটক প্রাচীর পেরিয়ে 'র কাহিনী রচনা করা হয় কাজী আনোয়ার হোসেন রচিত মাসুদ রানা সিরিজের পিশাচ দ্বীপ নামক বই থেকে। ১৯৯৪ খ্রিষ্টাব্দে প্রচারিত নাটক প্রাচীর পেরিয়ের নির্দেশক আতিকুল হক চৌধুরী। ঐ নাটকের প্রধান দুটি চরিত্রে ছিলেন বিপাশা হায়াত ও নোবেল।
সমালোচনা
কাজী আনোয়ার হোসেনের প্রথম সমালোচনা ছিলো তিনি মাসুদ রানা সিরিজে যৌনতার বেসাতি পেতেছেন। এই হাওয়ায় পাল এতোটাই উঠেছিলো যে, 'প্রজাপতি' মার্কাওয়ালা বই পড়াই নিষিদ্ধ হয়ে গিয়েছিলো বাঙালি ঘরে। যারা এসব বই পড়তো তাদেরকে দেখা হতো অন্য নজরে। এছাড়া তিনি সমালোচিত হয়েছেন, প্রায় ঢালাওভাবে বিদেশী কাহিনী ধার করে মাসুদ রানাকে সচল রাখার জন্য।
পুরস্কার ও সম্মাননা
১৯৭৪ খ্রিষ্টাব্দে শ্রেষ্ঠ চিত্রনাট্যকার ও সংলাপ রচয়িতা হিসেবে বাচসাস পুরস্কার লাভ করেন। এছাড়া পেয়েছেন সিনেমা পত্রিকা ও জহির রায়হান চলচ্চিত্র পুরস্কার।
মৃত্যু
২০২১ সালের অক্টোবর মাসের ৩১ তারিখ তাঁর প্রোস্টেট ক্যান্সার ধরা পড়ে। এরপর একবার ব্রেইন স্ট্রোক ও হার্টএটাক হয়। এরপর ২০২২ সালের ১০ জানুয়ারি থেকে লাইফ সাপোর্টে ছিলেন। লাইফ সাপোর্টে থাকা অবস্থায় তিনি ২০২২ সালের ১৯ জানুয়ারি মৃত্যুবরণ করেন।
ইসরায়েল–ফিলিস্তিন সংকট ২০২১
ইসরায়েল–ফিলিস্তিন সংকট ২০২১ হলো ২০২১ সালের মে মাসে সংঘটিত একটি সংঘাত। ২১ মে হামাস ও ইসরায়েলের মধ্যে যুদ্ধবিরতির ফলে এর সমাপ্তি ঘটে। এই সংঘাতকে বিক্ষোভ, পুলিশের বিক্ষোভ নিয়ন্ত্রণ, হামাস ও ফিলিস্তিনি ইসলামি জিহাদ কর্তৃক ইসরায়েলে রকেট হামলা এবং গাজা ভূখণ্ডে ইসরায়েলি বিমান হামলা দ্বারা সূচিত করা হয়। ৬ মে শেখ জাররাহতে ছয়টি ফিলিস্তিনি পরিবারকে উচ্ছেদের বিষয়ে ইসরায়েলের সুপ্রিমকোর্টের প্রত্যাশিত সিদ্ধান্তের কারণে ফিলিস্তিনিরা পূর্ব জেরুসালেমে বিক্ষোভ শুরু করে। আন্তর্জাতিক আইনের অধীনে, ইসরায়েলের সাথে সংযুক্ত এই এলাকাটি ফিলিস্তিনি অঞ্চলগুলোর একটি অংশ যা বর্তমানে ইসরায়েলের দখলে রয়েছে। বিক্ষোভ দ্রুত ইহুদি ও ফিলিস্তিনি বিক্ষোভকারীদের মধ্যে সহিংস সংঘাতে পরিণত হয়। ৭ মে ইসরায়েলি পুলিশ ইহুদি ধর্মের পবিত্রতম স্থান টেম্পল মাউন্টে অবস্থিত ইসলামের তৃতীয় পবিত্রতম স্থান আল-আকসা মসজিদ প্রাঙ্গণে হামলা চালায়। পুলিশ পাথর নিক্ষেপকারী ফিলিস্তিনিদের বিরুদ্ধে কাঁদানে গ্যাস, রাবার বুলেট এবং স্টান গ্রেনেড ব্যবহার করে।
ইসলামের পবিত্র রাত লাইলাতুল কদর ও জেরুসালেম দিবসের ছুটির দিনে ডানপন্থী ইহুদি জাতীয়তাবাদীদের পরিকল্পিত মিছিলের আগে (মিছিল পরে বাতিল করা হয়) এই সংঘর্ষের ঘটনা ঘটে। এই ঘটনায় ৩০০ জনেরও বেশি লোক আহত হন, যাদের বেশিরভাগই ফিলিস্তিনি বেসামরিক নাগরিক। ফলে ইসরায়েলের অ্যাটর্নি জেনারেল অ্যাভিচাই ম্যান্ডেলব্লিট উত্তেজনা কমাতে চাওয়ায় সুপ্রিমকোর্টের রায় ৩০ দিন বিলম্বিত হয়।
১০ মে হামাস ইসরায়েলকে টেম্পল মাউন্ট কমপ্লেক্স ও শেখ জাররাহ থেকে নিরাপত্তা বাহিনী প্রত্যাহারের আল্টিমেটাম দেয়। একই দিনে হামাস ও ফিলিস্তিনি ইসলামি জিহাদ গাজা ভূখণ্ড থেকে ইসরায়েলে রকেট নিক্ষেপ শুরু করে, যেগুলো একাধিক বাসভবন ও একটি স্কুলে আঘাত হানে। পরবর্তীতে ইসরায়েল গাজার অভ্যন্তরে বিমান হামলা চালায়। ফলে ১৬ মে নাগাদ প্রায় ৯৫০টি হামলায় চারটি উঁচু টাওয়ারসহ ১৮টি ভবন, ৪০টি বিদ্যালয় ও চারটি হাসপাতাল সম্পূর্ণ বা আংশিকভাবে ধ্বংস হয়ে যায়।‌ আল-শাতি শরণার্থী শিবিরেও হামলা চালানো হয়। এছাড়াও ইসরায়েলি বোমা হামলায় কমপক্ষে ১৯টি স্বাস্থ্যসেবা কেন্দ্র ক্ষতিগ্রস্ত বা ধ্বংস হয়।
এই সহিংসতার ফলে গাজায় ৬৬ জন শিশুসহ কমপক্ষে ২৪৮ জন ফিলিস্তিনি নিহত হন। এবং ফিলিস্তিনি রকেট হামলায় ইসরায়েলে একজন শিশুসহ মোট ১২ জন নিহত হন। ১১ মে ইসরায়েল প্রতিরক্ষা বাহিনী জানায় ফিলিস্তিনি হতাহতের মধ্যে অন্তত ১৫ জন হামাসের সদস্য এবং গাজা ভূখণ্ডে ভুল রকেট উৎক্ষেপণের ফলে কিছু ফিলিস্তিনি বেসামরিক নাগরিক নিহত হন। ২০২১ সালের ২০ মে ফিলিস্তিন জাতীয় কর্তৃপক্ষের প্রতিবেদন অনুযায়ী, কমপক্ষে ১,৯০০ ফিলিস্তিনি নাগরিক আহত হন। অন্যদিকে, ১২ মে ইসরায়েলের প্রতিবেদন অনুযায়ী কমপক্ষে ২০০ জন ইজরায়েলি আহত হন। ২০২১ সালের ১৯ মে অনুযায়ী, এই সংঘাতে কমপক্ষে ৭২,০০০ ফিলিস্তিনি বাস্তুচ্যুত হয়। ১৩ মে হামাস প্রথম যুদ্ধবিরতির প্রস্তাব দিলে ইসরায়েলের প্রধানমন্ত্রী বেঞ্জামিন নেতানিয়াহু তা প্রত্যাখ্যান করেন। ১৮ মে মিশর, জর্ডান ও ফ্রান্স যুদ্ধবিরতির জন্য জাতিসংঘের নিরাপত্তা পরিষদের প্রস্তাব দাখিলের ঘোষণা দেয়। ‌২০ মে অনুযায়ী, ২১ মে রাত ২টা (জিএমটি ২০ মে রাত ১১টা) থেকে ইসরায়েল ও হামাস যুদ্ধবিরতিতে সম্মত হয়।
এপ্রিল-মে ২০২১ রমজানের ঘটনা
২০২১ সালে মুসলিমদের পবিত্র রমজান মাসের শুরুতে জেরুসালেম ইসলামি ওয়াকফ কর্মকর্তারা বলেন, ১৩ এপ্রিল রাতে ইসরায়েলি পুলিশ আল-আকসা মসজিদ প্রাঙ্গণে প্রবেশ করে এবং আযান সম্প্রচারের জন্য ব্যবহৃত লাউডস্পিকারের তারগুলো কেটে দেয়, যাতে পশ্চিম প্রাচীরে ইসরায়েলের স্মরণীয় দিবস উপলক্ষে রাষ্ট্রপতি রুভেন রিভলিনের দেওয়া ভাষণ বিঘ্নিত না হয়। ইসরায়েলি পুলিশ এ বিষয়ে মন্তব্য করতে অস্বীকৃতি জানায়। জর্ডান এই ঘটনার নিন্দা জানায় এবং ফিলিস্তিনি জাতীয় কর্তৃপক্ষের রাষ্ট্রপতি মাহমুদ আব্বাস এই ঘটনাকে "বর্ণবাদী ঘৃণামূলক অপরাধ" বলে অভিহিত করেন, কিন্তু এটি অন্য কোনো আন্তর্জাতিক দৃষ্টি আকর্ষণ করেনি। একই মাসে ইসরায়েলি পুলিশ পুরনো শহরের দামেস্ক গেটের বাইরের প্লাজাটি বন্ধ করে দেয়, যা ফিলিস্তিনিদের জন্য একটি ঐতিহ্যবাহী ছুটির দিনের সমাবেশস্থল। ফলে রাতে সহিংস সংঘর্ষ শুরু হয়, বেশ কয়েকদিন পরে ব্যারিকেডগুলো সরিয়ে দেয়া হয়। ১৫ এপ্রিল, এক ফিলিস্তিনি কিশোর একজন ইহুদি ব্যক্তিকে চড় মারার একটি টিকটক ভিডিও প্রকাশিত হয়। পরদিন অর্থাৎ রমজানের প্রথম শুক্রবার ইসরায়েল সরকার মসজিদে নামাজের ক্ষেত্রে ১০,০০০ ব্যক্তির সীমা আরোপ করায় হাজার হাজার ফিলিস্তিনি মসল্লিকে আল-আকসা থেকে ফিরিয়ে দেওয়া হয়। একই দিনে জাফায় একজন ইহুদি ধর্মীয় শিক্ষককে মারধর করা হয়, যার ফলে দুই দিন ধরে বিক্ষোভ হয়।
সংঘাত
৬ মে শেখ জাররাহতে ফিলিস্তিনি বিক্ষোভ শুরু হয়, কিন্তু শীঘ্রই আল-আকসা মসজিদ, লোদ, ইসরায়েলের অন্যান্য আরব এলাকা এবং পশ্চিম তীরে সংঘর্ষ ছড়িয়ে পড়ে। ১০ থেকে ১৪ মে-র মধ্যে ইসরায়েলি প্রতিরক্ষা বাহিনীর সাথে সংঘর্ষে পূর্ব জেরুসালেমে প্রায় ১,০০০ জন ফিলিস্তিনি বিক্ষোভকারী আহত হন।
শেখ জাররাহ
শেখ জাররাহতে বসবাসকারী ফিলিস্তিনি ও ইসরায়েলিদের মধ্যে ৬ মে প্রথম সংঘর্ষ হয়, যেখানে ফিলিস্তিনি পরিবারগুলো উচ্ছেদ হওয়ার ঝুঁকিতে ছিল। ফিলিস্তিনি বিক্ষোভকারীরা সন্ধ্যায় ঘরের বাইরের ইফতার করছিলো। ৬ মে, ওতজমা ইহুদিত ও ইসরায়েলিরা ফিলিস্তিনিদের রাস্তা জুড়ে একটি টেবিল স্থাপন করে। সামাজিক যোগাযোগ মাধ্যমের ভিডিওগুলোতে দেখা যায় উভয় পক্ষই একে অপরের দিকে পাথর ও চেয়ার ছুঁড়ে মারছে। এই ঘটনায় ইসরায়েলি পুলিশ হস্তক্ষেপ করে কমপক্ষে ৭ জনকে আটক করে।
আল-আকসা মসজিদ
১৩ এপ্রিল ইসরায়েলি পুলিশ আল-আকসা মসজিদে প্রবেশ করে এবং মিনারের স্পিকারের তার কেটে দেয়। ঐ দিনটি ছিল ইসলামের পবিত্র রমজান মাসের প্রথম দিন। জর্ডান এই ঘটনার নিন্দা জানায় এবং ফিলিস্তিনি জাতীয় কর্তৃপক্ষ একে ঘৃণিত অপরাধ বলে অভিহিত করে।